Хьэршым пыщIа системэщIэ
Къэбэрдей-Балъкъэрым щагъэхьэзыр ГЛОНАСС, ГЛОНАСС/GPS технологиещIэхэм япкъ иту зэтраухуэ щIыналъэ навигацэ-хъыбарегъащIэ системэр. КъБР-м и Правительствэм и Тхьэмадэ Мусуков Алий абы теухуа унафэм иджы-благъэ Iэ тридзащ.
КъБР-м Транспортымрэ связымкIэ и къэрал комитетым и унафэщI Къудей Арсен къызэрыхигъэщамкIэ, ди республикэм щызэтраухуэр ещхьщ Америкэм и штат Зэгуэтхэм (США-м) илъэс бжыгъэ хъуауэ къыщагъэсэбэп GPS системэм и зэхэлъыкIэм.
Урысей Федерацэм и ГЛОНАСС Iуэхутхьэбзэр хуэщIащ ар зытрагъэувэ автомобилыр здэщыт щIыпIэр сантиметр бжыгъэкIэ нэхъ щымыуэу къихутэным. СистемэщIэм зэманыр здынэсари тынш дыдэу кърипщIэфынущ, щыуагъэ къыхимыгъэкIыу. ГЛОНАСС системэр хьэршым къыщызыкIухь ди спутникхэм ящыщу 27-м япыщIащ.
ЩIыпIэ самоуправленэм и органхэм, министерствэхэмрэ ведомствэхэм-рэ хуагъэлъэгъуащ я IэмыщIэ илъ транспортым ящыщу ГЛОНАСС спутник навигацэр зытрагъэувэну я мурад автомобилхэм я тхылъхэр 2017 гъэм фокIадэм и 1-м ирихьэлIэу ягъэхьэзырыну.
ЯРОСЛАВСКАЯ Маринэ.
